<classify> SERIKALI imesisitiza ushirikiano katika utekelezaji wa mikakati katika sekta ya elimu ili kuepuka kurudia mambo na kupoteza raslimali za taifa. Pia imesisitiza haja ya kuimarisha elimu ya awali chekechea kutokana na umuhimu wa elimu hiyo katika kumjenga mwanafunzi. Akifunga kikao kazi cha sekta yay a elimu kilichowashirikisha wadau, Naibu Katibu Mkuu wa Wizara ya Nchi katika Ofisi ya Rais, Tawala za Mikoa na Serikali za Mitaa Afya, Dk Dorothy Gwajima alisema wizara zote na taasisi mbalimbali zilizo na miradi inayohusiana elimu hazina budi kuwa pamoja ili kuepuka kujirudia kwa utekelezaji. Dk Gwajima alisema muda umefika kwa wadau wa maendeleo wa sekta ya elimu, wadau na sekta mama kuwa na mkataba wa makubaliano katika kutekeleza shughuli zinazotolewa fedha ili kuwe na mgawanyo wa rasilimali. Naye Naibu Katibu Mkuu wa Wizara ya Elimu, Sayansi na Teknolojia, Prof James Mdoe alisisitiza haja ya kuboresha miundombinu ya elimu ya awali ili kuchochea ukuaji wa kielimu kwa mtoto. Pia alitaka kuboresha mazingira ya kufundishia na kujifunzia katika ngazi zote ili kupata bora ambayo inaweza kufanya maendeleo ya ndoto ya mafanikio.  <topic>: KITAIFA 